यात्री किराया नहीं बढ़ाने के संकेत दिए रेल मंत्री ने  
त्रिवेदी ने यात्री किराए में बढ़ोतरी नहीं करने का संकेत देते हुए मुनाफा जुटाने के लिए और विकल्पों पर ध्यान देने की बात कही।
रेल मंत्री का कार्यभार संभालने के बाद दिनेश त्रिवेदी ने गुरुवार को यात्री किराए में बढ़ोतरी नहीं करने का संकेत देते हुए मुनाफा जुटाने के लिए और विकल्पों पर ध्यान देने की बात कही।   रेल भवन में कामकाज के पहले दिन त्रिवेदी ने संवाददाताओं से बातचीत करते हुए कहा, यात्री किराया बढ़ाना सबसे आसान चीज है। लेकिन हमें यह सोचना चाहिए कि गरीब आदमी के लिए दो रुपये की बढ़ोतरी भी भारी पड़ती है। इसलिए हमें आय बढ़ाने के लिए अन्य विकल्पों की तलाश करनी चाहिए। उन्होंने रेलवे स्टेशनों पर टिकट और सामान खरीदने के लिए रेलवे डेबिट कार्ड जारी करने की भी घोषण की। कालका मेल दुर्घटना पर पूछे जाने पर उन्होंने कहा कि इस तरह की जांच में थोड़ा वक्त लगता है।